
Mircea Geoană ar fi avut în plan să demisioneze din funcţia de secretar general 
adjunct al NATO imediat după summit-ul de la Washington, dacă alegerile 
prezidenţiale urmau să aibă loc în septembrie, și să intre în cursa electorală. După 
ce alegerile au fost stabilite pentru data de 24 noiembrie, respectiv 8 decembrie, 
Geoană și-ar fi refăcut strategia și ar intenţiona să-și ducă mandatul la NATO până 
la capăt, adică până în octombrie. — scrie Dan Tăpălagă. 


Dar funcţia nu-l împiedică să-și vadă de campania electorală în ţară. La sfârșitul 
săptămânii s-a aflat la Colonești, un sat din Olt, unde este cetăţean de onoare. 
Prezent la zilele comunei, Geoană a avut parte de huiduieli atunci când a vrut să ia 
cuvântul pe scenă, potrivit presei locale. Geoană și-a intensificat și apariţiile online. A 
fost invitat la podcastul lui George Buhnici și la un interviu la Fanatik. 


În acest moment este utilă o mică incursiune în timp. Dacă tot candidează incognito, 
cine se ascunde totuși în spatele uniformei? Ce a făcut Mircea Geoană în politica 
românească înainte de a ajunge la NATO, în urmă cu cinci ani? Este suficient să 
întredeschizi puţin ușa șifonierului cu amintiri. Din el cade nu un schelet, ci un cimitir 
întreg. 


Inapoi în timp. Știaţi că Mircea Geoană?... 


e A fost cel mai longev lider PSD. Departe de imaginea de independent pe care 
vrea să o proiecteze azi, Geoană a condus cel mai mare partid din România din 
aprilie 2005 până în februarie 2010. 


e A fost exclus din PSD de două ori. O performanţă unică în politica românească. 
După ce a pierdut alegerile prezidenţiale în 2009, Mircea Geoană a pierdut și 
șefia partidului, iar în 2011, pe fondul unui conflict cu președintele Victor Ponta, 
a fost exclus de Comitetul Executiv Naţional, notează Adevărul.ro într-un profil 
de candidat. 


e A pierdut două competiţii electorale majore: primăria Capitalei 2004 în faţa lui 
Traian Băsescu și alegerile prezidenţiale din 2009, tot în faţa lui Traian Băsescu. 
În 2004, Geoană a luat 29% în timp ce Băsescu a câștigat Bucureștiul cu 60%, 
diferența de procente revenind altor candidaţi. Alegerile prezidenţiale le-a 
pierdut la o diferență de doar 0,33%. 


e Și-a făcut partid împreună cu Marian Vanghelie, anchetat ulterior pentru cea 
mai mare mită din istoria DNA: 30 de milioane de euro. Geoană a înfiinţat 
împreună cu Vanghelie în 2015 partidul România Noastră. 


e Este probabil singurul lider NATO cu bunuri puse sub sechestru. În timpul 
procesului în care Marian Vanghelie era judecat pentru corupţie, Geoană a 
dezvăluit că a primit, de la fostul primar al Sectorului 5, trei ceasuri scumpe în 
valoare de aproximativ 100.000 de euro. Conform anchetatorilor, cele trei 
ceasuri de lux au fost achiziționate de Marian Vanghelie dintr-o mită de câteva 
zeci de milioane de euro. Geoană a admis că a primit ceasurile scumpe de la 
Marian Vanghelie, însă a precizat că nui s-a solicitat niciun favor în schimbul lor. 


Ceasurile primite de Geoană și alte bunuri aparținând lui Vanghelie au fost puse 
sub sechestru de magistraţii de la Curtea de Apel, în Mai 2022. În acel moment, 
Geoană era deja secretar general adjunct NATO. 


* Este probabil singurul lider de partid filmat în timp ce ia bani, cinci mii de 
euro pentru un loc eligibil pe listele parlamentare din 2008. Ana Birchall a 
negat că ar fi vorba despre ea: "Orice alte speculatii pe acest subiect sunt 
tendentioase si neconforme cu realitatea. Precizez ca toate sumele donate catre 
PSD au fost legal inregistrate si publicate in Monitorul Oficial nr 215 din aprilie 
2009”, a scris Birchall după apariţia scandalului. 


Caseta cu Geoana.mpg 


* Vizita secretă la Moscova. În noiembrie 2009, am dezvăluit că Mircea Geoană, 
pe atunci lider PSD și candidat la prezidenţiale, a efectuat pe 27 aprilie 2009 o 
vizită privată la Moscova, unde s-a întâlnit în secret cu unul dintre consilierii 
președintelui Medvedev. Întâlnirea ar fi fost aranjată de Boris Golovin, om de 
afaceri cu interese în domeniul energetic din România, despre care presa a scris 
că ar fi ex-ofiter GRU. 


e Geoană în telegramele Wikileaks: “mare experienţă în politica externă, dar 
puţină substanţă”. Subiectul telegramei consultate de HotNews.ro și publicată 
în martie 2011: „Alegerile prezidenţiale din România: Candidatul favorit Mircea 
Geoană — cu mare experienţă în politică externă, dar puţină substanţă”. „Un și 
mai mare mister este modul în care Geoană abordează Rusia. Geoană l-a criticat 


public pe Băsescu pentru o poziţie prea dură faţă de Moscova, argumentând că 
Guvernul României trebuie să nu permită ca disputele din politica externă pe 
anumite subiecte să împiedice un dialog pe alte chestiuni. Deși Geoană s-a 
confruntat cu critici după dezvăluirea a două vizite secrete la Moscova în 2009, 
campania sa nu a fost afectată de subiect. Călătoria cea mai recent dezvăluită a 
implicat faptul că Geoană s-a dus la Moscova cu avionul oligarhului Sorin Ovidiu 
Vântu”, se arată într-o telegramă clasificată secretă, transmisă de Ambasada SUA 
la București în 2009. 


Vizita la mogulul Sorin Ovidiu Vântu, condamat ulterior în dosarul prăbușirii 
Fondului Naţional de Investiţii (FNI). Pe data de 3 decembrie 2009, cu o zi 
înainte de dezbaterea finală dintre Mircea Geoană și Traian 

Băsescu, Hotnews.ro a dezvăluit că Geoană s-a întâlnit cu Sorin Ovidiu Vântu, 
puţin după miezul nopții. Ulterior, s-a aflat că imaginile transmise redacţiei 
HotNews.ro au fost realizate de un paparazzo angajat de echipa lui Traian 
Băsescu. 


"Nu știm câţi suntem în primul rând”. În ianuarie 2007, pe când era 
președintele PSD, Mircea Geoană a fost întrebat de un jurnalist: “credeţi că sunt 
prea mulţi ofiţeri de informaţii în România?”. Răspunsul lui Mircea Geoană a fost: 
"Nu știm câţi suntem, în primul rând”. Declaraţia lui Geoană venea pe fondul 
unei propuneri lansate chiar de șeful social-democraţilor, care a susținut că 
toate serviciile de informaţii trebuie controlate de parlament. 


2007 Răspuns şocant al lui Geoană: "Nu ştim câţi suntem" 


* lonliescu l-a făcut “prostănac”. În martie 2005, Adevărul nota: <<Spre 
stupoarea asistenței, la un moment dat, când se discuta un subiect legat de 
situaţia parlamentară a PSD, lon Iliescu a spus că „Mircea Geoană s-a purtat ca 
un prostănac între cele două tururi de scrutin ale prezidenţialelor, când s-a dus 
prin ţară și a spus că UDMR va fi alături de PSD la guvernare”. lon Iliescu a 
apreciat că aceste afirmaţii ale lui Mircea Geoană au dus la pierderea unui 
număr important de voturi în Transilvania, ceea ce, în final, a însemnat pierderea 
alegerilor prezidenţiale de către Adrian Năstase.> > 


e A locuit ani de zile în casa de protocol de la stat. Mircea Geoană a fost acuzat 
timp de mai mulţi ani că a locuit în mod nejustificat într-o casă de protocol a 
Regiei Autonome „Administraţia Patrimoniului Protocolului de Stat" (RA-APPS) 
pe strada Cucu Starostescu. Aceste acuzaţii au generat controverse și critici, 
deoarece locuinţele de protocol sunt destinate în mod normal oficialilor de rang 
înalt pe durata mandatului lor, iar folosirea acestora după încetarea mandatului 
este considerată ilegală. Această situaţie a ridicat întrebări despre utilizarea 
resurselor de stat și despre privilegiile acordate foștilor demnitari. Geoană a 
susținut în 2015 că plătește 3000 de euro lunar chirie pentru imobilul de la stat, 
adică preţul pieţei pentru 8 camere și 246 de metri pătraţi în centrul Capitalei. 


+ Este acuzat de plagiat. Mircea Geoană ar fi plagiat prin traducere, fără vreun fel 
de atribuire și fără ghilimele, zeci de pagini din rapoartele anuale prezentate 
Congresului SUA de președinții americani Bill Clinton și George W. Bush, se arată 
într-o investigație semnată de Emilia Șercan în PressOne. 


Acestea sunt doar bornele mari din cariera lui Mircea Geoană ca om politic. Sigur că 
acest CV poate fi revizuit și adăugit cum consideră fiecare a fi relevant. Toate aceste 
informaţii despre trecutul unui politician sunt esenţiale atunci când el atacă cea mai 
importantă funcţie din statul român. Alegătorii au dreptul să le cunoască. Când își 
va da jos haina NATO, va intra în scenă politicianul descris mai sus. Dacă o va face și 
dacă va merge până la capăt cu candidatura lui încă neclară. 


“alegeri prezidentiale imircea geoana 4NATO iprostanacul 


+scheletii din dulap 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Comentează! 


Sute de bucureșteni s-au înscris în 
PLANUL SIMION la deschiderea 
sediului de campanie de la Magazinul 
București | GALERIE FOTO 

9 


Cimpoi Adrian Ultima actualizare 22/07/2024 20 W 1.569 1 minutdecitit 


George Simion, candidatul AUR pentru funcţia de Preşedinte al 
României, a inaugurat luni, 22 iulie, sediul de campanie pentru 
alegerile de la finalul anului la Magazinul Bucureşti în prezenţa a 
sute de persoane. 


Oamenii prezenţi la evenimentul de deschidere a sediului au 
semnat contractul de înscriere în PLANUL SIMION în prezenţa 
liderului AUR. 


„Cel mai mare avantaj al acestui program de construcţii de 
locuinţe este faptul că banii rămân în ţară şi repornim economia 


3» 


românească”, a spus George Simion. 

euro este fezabilă atâta timp cât statul se implică, asigurând 
terenurile şi asigurând utilităţile şi infrastructura. 


„Firmele de utilităţi să tragă cele necesare de la apă şi curent, şi 
infrastructura care ţine de primării - drumuri de acces şi aşa mai 
departe - ajungem la un preţ pe metru pătrat desfăşurat de 500 de 
euro metru pătrat până la 600 de euro metru pătrat. Îi invit şi pe 
cei care cred că acest program nu este fezabil să vorbească cu 
constructorii”, a punctat George Simion. 


George Simion este primul lider politic care şi-a anunţat 
candidatura la alegerile prezidenţiale şi tot primul care a venit în 
fața românilor cu un program care conţine 200 de măsuri concrete 
pentru dezvoltarea României. 


Bucureştenii vor putea semna contractul de înscriere în PLANUL 
SIMION zilnic la sediul de campanie de la Magazinul Bucureşti 


(Bld. lon C. Brătianu, Nr. 36) între orele 09:00 - 21:00. 


Ordinea de înscriere în Planul SIMION va fi şi ordinea de 
prioritizare. 


Marţi, 23 iulie, de la ora 18:00, preşedintele AUR, George Simion, 


„acolo unde va da startul înscrierii 
clujenilor în PLANUL SIMION. 

